CELEX: 62019TB0326(01)
Language: bg
Date: 2020-04-02 00:00:00
Title: Дело T-326/19: Определение на Общия съд от 2 април 2020 г. — Gerber/Парламент и Съвет (Жалба за отмяна — Митническа територия на Съюза — Регламент (ЕС) 2019/474 — Директива (ЕС) 2019/475 — Включване на община Кампионе д’Италия и на италианските води на езерото Лугано — Липса на лично засягане — Недопустимост)

8.6.2020   
            
            
               BG
            
            
               Официален вестник на Европейския съюз
            
            
               C 191/15
            
         
      Определение на Общия съд от 2 април 2020 г. — Gerber/Парламент и Съвет
      (Дело T-326/19) (1)
      
      (Жалба за отмяна - Митническа територия на Съюза - Регламент (ЕС) 2019/474 - Директива (ЕС) 2019/475 - Включване на община Кампионе д’Италия и на италианските води на езерото Лугано - Липса на лично засягане - Недопустимост)
      (2020/C 191/20)
      Език на производството: италиански
      
         Страни
      
      
         Жалбоподател: Tibor Gerber (Кампионе д’Италия, Италия) (представител: N. Amadei, адвокат)
      
         Ответник: Европейски парламент (представители: L. Visaggio и C. Biz), Съвет на Европейския съюз (представители: A. Lo Monaco и E. Ambrosini)
      
         Предмет
      
      Първо, искане на основание член 263 ДФЕС за отмяна на Регламент (ЕС) 2019/474 на Европейския парламент и на Съвета от 19 март 2019 година за изменение на Регламент (ЕС) № 952/2013 за създаване на Митнически кодекс на Съюза (ОВ L 83, 2019 г., стр. 38) в частта относно включването на италианската община Кампионе д’Италия и на италианските води на езерото Лугано в митническата територия на Съюза, второ, искане на основание член 264 ДФЕС да се обяви, че Директива (ЕС) 2019/475 на Съвета от 18 февруари 2019 година за изменение на директиви 2006/112/ЕО и 2008/118/ЕО по отношение на включването на община Кампионе д'Италия и на италианските води на езерото Лугано в митническата територия на Съюза и в териториалния обхват на Директива 2008/118/ЕО (ОВ L 83, 2019 г., стр. 42) не поражда правни последици, и трето, молба на основание членове 278 ДФЕС и 279 ДФЕС за постановяване на временни мерки за спиране на изпълнението на Регламент 2019/474, на Директива 2019/475 и на всяка друга мярка за изпълнение, свързана с тях
      
         Диспозитив
      
      
                  1)
               
               
                  Отхвърля жалбата.
               
            
                  2)
               
               
                  Липсва основание за произнасяне по молбите за встъпване на Европейската комисия и Италианската република.
               
            
                  3)
               
               
                  Г-н Tibor Gerber понася направените от него разноски, както и тези на Европейския парламент и на Съвета на Европейския съюз, включително разноските по обезпечителното производство.
               
            
                  4)
               
               
                  Комисията и Италианската република понасят направените от тях разноски във връзка с молбите за встъпване.
               
            
         (1)  ОВ C 238, 15.7.2019 г.